open-index/open-wikipedia-markdown huggingface dataset:
173 SM

## Peristiwa
### Mengikut tempat
#### Rom
* Aquileia dihubungkan dengan Bononia melalui jalan raya.
* Konsul Lucius Postumius Albinus mengakibatkan skandal apabila menuntut penginapan dan faedah-faedah istimewa yang percuma semasa mengunjungi kota Praeneste (biasanya, kos-kos tersebut ditanggung oleh senat).
* Senat Rom sangat murah hati kepada Duta Apollonius yang dihantar oleh Antiochus IV, dan memberinya hadiah wang yang besar, sebuah rumah untuk didiaminya, serta akaun perbelanjaan yang tidak terhad.

## Kelahiran

## Kematian
174 SM

## Peristiwa
### Mengikut tempat
#### Asia
* Puak Hsiung-nu menyerang puak Tocharian dan mengusir mereka dari wilayah Gansu.

#### Rom
* Quintus Fulvius Flaccus serta Aulus Postumius Albinus menjadi penapis-penapis Rom, dan memecat sembilan orang ahli daripada Senat.

## Kelahiran

## Kematian
* Titus Quinctius Flamininus (tarikh anggaran)
175 SM

## Peristiwa
#### Syria
* Antiochus IV Epiphanes menjadi raja Dinasti Seleucus di Syria.

#### Yunani
* Permulaan pembinaan Candi Zeus Olympia (Athens) yang direka bentuk oleh Cossutius.

## Kelahiran

## Kematian
178 SM

## Peristiwa
### Mengikut tempat
#### Rom
* Senat Rom mengugut akan masuk campur jika Rhodes masih meneruskan serangan-serangan ke atas masyarakat Lycia.

## Kelahiran

## Kematian
179 SM

## Peristiwa
### Mengikut tempat
#### Asia Minor
* Emmenes II dari Pergamum menewaskan Pharnaces I dari Pontus.

#### Rom
* Praetoria Lucius Postumius Albinus merayakan Kemenangan Rom terhadap Lusitania di Rom.
* Marcus Aemilius Lepidus menjadi kedua-dua penapis serta *[[princeps senatus]]*.
* Perang-perang di Sepanyol diakhiri oleh kempen-kempen ketenteraan dan penyelesaian damai Gracchus.

## Kelahiran

## Kematian
* Philip V dari Macedon
180 SM

## Peristiwa
### Mengikut tempat
#### Asia
* Demetrius I dari Bactria menyerang India. Kawasan-kawasan taklukan kempen ketenteraanya kemudian menjadi asas untuk Kemaharajaan Indo-Yunani di bawah Raja Apollodotus I, raja yang membayar ufti kepadanya (tarikh anggaran).
* Maharaja Wen dari Dinasti Han naik takhta China selepas mematahkan kaum-kaum kerabat Maharani Balu Lu.

#### Rom
* Kota Lucca menjadi sebuah tanah jajahan Rom.

## Kelahiran

## Kematian
* Maharani Balu Lu, raja de facto Dinasti Han
* Pantaleon, raja bersama Demetrius I dari Bactria dan mungkin puteranya (tarikh anggaran)
183 SM

## Peristiwa
### Mengikut tempat
#### Rom
* Tanah jajahan Rom diasaskan di Mutina (kemudian dipanggil Modena) di Itali utara.

#### Bithynia
* Hannibal, jeneral Carthage yang terutama, membunuh diri di istana Prusia I, pemerintah Bithyna.

## Kelahiran

## Kematian
* Scipio Africanus Major, negarawan dan jeneral Rom, serta pemenang Zama
* Hannibal Barca, negarawan dan jeneral Carthage, serta pemenang Cannae
176 SM

## Peristiwa
### Mengikut tempat
#### Mesir
* Ptolemy VI menjadi raja tunggal Mesir.

#### Parthia
* Phraates I menjadi raja Parthia.

## Kelahiran

## Kematian
* Cleopatra I dari Mesir
* Seleucus IV Philopator, raja Syria
* Phriapatius dari Parthia
184 SM

## Peristiwa
### Mengikut tempat
#### Rom
* Cato si Lebih Tua dipilih sebagai penapis, bersama dengan Lucius Valerius Flaccus, dan memulakan sebilangan reformasi dan tindakan keras yang tidak popular. Beliau memecat tujuh orang ahli Senat; salah satunya, Manilius, kerana "memeluk isteri" pada waktu siang di hadapan anak perempuan mereka (David Matz memperhatikan bahawa kata kerja bahasa Yunani, *periplakenai*, mungkin membawa pengertian kegiatan yang bersifat lebih peribadi).
* Philopoemen ditangkap dan dihukum mati oleh pemberontak-pemberontak Messene.

## Kelahiran

## Kematian
* Plautus, penulis drama Latin
* Philopoemen, jeneral cemerlang Yunani yang terakhir di dalam Liga Achaea
185 SM

## Peristiwa
### Mengikut tempat
#### Asia
* Pusyamitra Sunga membunuh Maharaja Brhadrata daripada Dinasti Maurya dan dengan itu, menamatkan dinasti tersebut serta memulakan Dinasti Sunga.

#### Rom
* Cato Si Lebih Tua menyeksa Scipio Africanus Major kerana berasa rasa iri hati terhadap pencapaian-pencapaian Scipio serta gaya politiknya yang tidak ortodoks. Walalupun tuduhan-tuduhan itu berjaya dikalahkan dengan bantuan Tribun Gracchus serta sokongan penduduk-penduduk, Scipio mengenakan hidup dalam buangan pada diri sendiri sehingga kematiannya.

## Kelahiran
* P. Cornelius Scipio Aemilianus Africanus, anak kandung Lucius Aemilius Paullus yang kemudian dijadikan anak angkat oleh Scipio Africanus

## Kematian
* Brhadrata, maharaja India (dibunuh)
186 SM

## Peristiwa
### Mengikut tempat
#### Asia Minor
* Eumenes II dari Pergamum menewaskan Prusias I dari Bithynia.

#### Rom
* Senat Rom meluluskan undang-undang (*Senatus consultum de Bacchanalibus*) yang mengharamkan perayaan Bacchanalia — atau penyembahan kepada Bacchus — kecuali di bawah keadaan-keadaan tertentu yang memerlukan kelulusan Senat. Bagaimanapun, dekri itu tidak berkesan.

## Kelahiran

## Kematian
187 SM

## Peristiwa
### Mengikut tempat
#### Rom
* Di Rom, tribun-tribun mendesak Lucius Cornelius Scipio supaya menjelaskan apa yang terjadi kepada 500 talen (k.k. ASD$300,000,000) yang diterimanya daripada Antiochus III Agung selepas Pertempuran Magnesia, tetapi Scipio enggan memberi sebarang penjelasan.

## Kelahiran

## Kematian
* Antiochus III Agung, raja Dinasti Seleucus
188 SM

## Peristiwa
### Mengikut tempat
#### Rom
* Pengasasan kota Forli di Itali.
* Penduduk-penduduk Fundi, Formiae, dan Arpinum memperoleh kewarganegaraan Rom.
* Menurut Livy: Paculla Annia, ketua kultus Bacchus, membenarkan kaum lelaki untuk menyertai perayaan-perayaan Bacchanalia yang dihadkan kepada kaum wanita sahaja, walaupun ini kini dipercayai pernah disertai oleh sebilangan lelaki sebelum tahun ini.
* Perdamaian Apamea: Kemenangan Rom terhadap Antiochus III Agung daripada Empayar Seleucus.

## Kelahiran

## Kematian
191 SM

## Peristiwa
### Mengikut tempat
#### Asia
* Maharaja Hui Di di China memansuhkan pengharaman karya-karya Konfusianisme yang diluluskan pada tahun 213 SM.

#### Parthia
* Phriapatius mewarisi Arsaces II sebagai raja Parthia.

#### Rom
* Takwim Rom yang empat bulan lebih awal daripada musim-musim dibetulkan (melalui undang-undang *[[Lex Acilia de intercalando]]*).
* Pertempuran Thermopylae: Tentera Rom di bawah Manius Acilius Glabrio menewaskan Antiochus III Agung dan memaksanya berundur dari Yunani.
* Pertempuran Eurymedon: Sebuah armada Rom di bawah Gaius Livius menewaskan sebuah armada Syria di antara Ionia dengan Chios.

## Kelahiran

## Kematian
* Arsaces II (Artabanus), raja Parthia (tarikh anggaran)
189 SM

## Peristiwa
### Mengikut tempat
#### Rom
* Kebanyakan kawasan di Asia Minor barat jatuh kepada Rom di bawah pengawasan Scipio Africanus.
* Tentera Rom menewaskan tentera Galatia di bawah Manlius Vulso yang membantu Eumenes II untuk menangkis serangan Galatia masuk ke Pergamum.
* Gabungan Aetolia dibubarkan secara berkesan oleh Rom.
* Scipio Africanus Major dipilih sebagai *[[princeps senatus]]* buat kali ketiga.
* Cato si Lebih Tua mengkritik Konsul Marcus Fulvius Nobilior kerana menganugerahkan askar-askar yang membuat tugas-tugas biasa seperti menggali perigi.
* Kota Alaşehir (Philadelphia Bible) diasaskan.

## Kelahiran

## Kematian
190 SM

## Peristiwa
### Mengikut tempat
#### Bactria
* Demetrius I dari Bactria disertai oleh dua orang raja bersama yang lebih muda, Euthydemus II dan Pantaleon. Mereka dianggap merupakan putera-puterannya (tarikh anggaran).

#### Rom
* Pertempuran Eurymedon: Tentera Rom di bawah Lucius Aemilius Regillus menewaskan armada Seleucus yang diketuai oleh Hannibal. Pertempuran ini merupakan pertempuran Hannibal yang terakhir.
* Pertempuran Myonessus: Lagi sebuah armada Seleucus ditewaskan oleh tentera Rom di bawah Lucius Regillus.
* Disember: Pertempuran Magnesia. Tentera Seleucus di bawah Antiochus III Agung dari Syria ditewaskan oleh tentera Rom di bawah Scipio Asiaticus serta abangnya (atau adik), Scipio Africanus Major (yang tidak balik kerana sakit, tetapi merancang operasi ini), dan Gnaeus Domitius, dengan tenaga bantuan yang diketuai oleh Eumenes II dari Pergamum.
* Jalan raya Via Appia dipanjangkan sehingga ke kota-kota Benevento dan Venosa.

#### Yunani
* k.k. 190 SM (?) - Arca *[[Nike (mitologi)|Nike]]* (Dewi Kemenangan) daripada Tempat Suci Dewa-dewa Agung di Pulau Samothrace dicipta. Ditemui pada tahun 1863, arca ini kini berada di Musee du Louvre, Paris.

## Kelahiran
* Hipparchus, Greek ahli astronomi dan ahli matematik Yunani, di Nicaea, Bithynia (kini Turki) (+ 120 SM) (tarikh anggaran; lagi satu tarikh yang mungkin ialah 194 SM).

## Kematian
194 SM

## Peristiwa
### Mengikut tempat
#### Asia
* Pembinaan tembok kota yang pertama di Chang'an, China bermula.
* Kemaharajaan Wiman Joseon di Korea utara diasaskan oleh Wiman, jeneral Dinasti Han di China.

#### Rom
* Pertempuran Mutina: Tentera Rom memenangi tentera Gaul.
* Dalam Pertempuran Gythium, Philopoemen dari Liga Achaea, dengan bantuan tentera Rom, menewaskan tentera Sparta di bawah Nabis.
* Liternum dan Puteoli menjadi tanah-tanah jajahan Rom.

## Kelahiran

## Kematian
* Eratosthenes, ahli matematik dan astronomi Yunani
* Gundik Qi, gundik yang paling disayangi oleh Maharaja Han Gaozu
195 SM

## Peristiwa
### Mengikut tempat
#### Asia
* Anggaran: Chang'an, ibu kota China, mengambil alih Pataliputra, ibu kota Empayar Maurya, sebagai kota yang terbesar di dunia. http://geography.about.com/library/weekly/aa011201a.htm

#### Rom
* Perang Rom-Sparta
* Cato si Lebih Tua dipilih sebagai konsul Rom dan berkempen di Sepanyol; beliau mengelakkan satu kekalahan dengan membayar tentera Celtiberia 200 talen (k.k. 120,000 denarius), suatu taktik yang telah dikritik dengan hebat.
* Undang-undang *[[Lex Oppia]]*, sebuah undang-undang Rom untuk mengawal kesusilaan dan perbelanjaan peribadi, dimansuhkan walaupun ditentang dengan kuat oleh Cato.
* Penduduk-penduduk asli Ferentinum, tanah jajahan Rom, memohon untuk kewarganegaraan Rom, tetapi ditolak oleh Senat.
* Sebelum utusan-utusan Rom dapat menuntut penyerahannya, Hannibal melarikan diri ke Carthage untuk perlindungan di Tyre. Di sana, beliau memberi perkhidmatannya kepada Antiochus III, raja Empayar Seleucus, terhadap Rom.

## Kelahiran

## Kematian
* 1 Jun - Gaozu dari Dinasti Han di China (lahir 256 SM atau 247 SM)
196 SM

## Peristiwa
### Mengikut tempat
#### Carthage
* Hannibal menguasai kerajaan Carthage supaya hendak menghapuskan amalan rasuah yang meluas.

#### Mesir
* 27 Mac - Majlis Paderi di Memphis meluluskan sebuah dekri yang memuji perbuatan-perbuatan Ptolemy V. Perbuatan-perbuatan tersebut dicatat pada Batu Rosetta.

#### Rom
* Dalam Sukan Isthmia, Titus Quinctius Flamininus dari Rom mengisytiharkan orang-orang Yunani sebagai orang bebas.
* Rom menaklukkan Comum di Itali utara.
* Lucius Stertinius membina gerbang-gerbang kemenangan di Rom untuk memperingati kemenangan-kemenangannya di Sepanyol.
* *[[Tresviri epulones]]*, sebuah kategori paderi Rom yang baru, dipilih untuk mengurus perayaan-perayaan dewa; tiga orang paderinya yang pertama ialah Gaius Licinius Lucullus, Publius Manlius, dan Publius Porcius Laeca.

## Kelahiran

## Kematian
* Han Xin, ketua tentera Cina di bawah Liu Bang, pengasas Dinasti Han.
197 SM

## Peristiwa
### Mengikut tempat
#### Pergamon
* Permulaan pemerintahan Eumenes II.

#### Rom
* Sepanyol Rom dibahagikan kepada dua buah provinsi.
* Pertempuran Cynoscephalae: Tentera Rom di bawah Titus Quinctius Flamininus menewaskan Philip V. Permulaan kemerosotan Dinasti Antigonus.

## Kelahiran

## Kematian
* Attalos I, raja Pergamon
198 SM

## Peristiwa
### Mengikut tempat
#### Rom
* Pertempuran Aous: Tentera Rom di bawah Titus Quinctius Flamininus menewaskan tentera Macedon di bawah Philip V.
* Abdera menjadi sebuah kota bebas di bawah pemerintahan Rom.

#### Yunani
* Pertempuran Panium: Antiochus III Agung mengambil alih penguasaan Coele-Syria dan Judea daripada Mesir.

## Kelahiran

## Kematian
199 SM

## Peristiwa
### Mengikut tempat
#### Rom
* Gnaeus Baebius Tamphilus menyerang orang-orang Insubres di Gaul, dengan pengorbanan sebanyak 6,700 orang askar.
* Di Rom, undang-undang *[[Lex Porcia]]* memberi rakyat Itali dan provinsi-provinsinya hak merayu membantah bagi kes-kes hukuman mati.
* Lucius Cornelius Lentulus dan Publius Villius Tappulus menjadi konsul-konsul di Rom.

## Kelahiran

## Kematian
* Naevius, pemuisi Latin
193 SM

## Peristiwa
### Mengikut tempat
#### Rom
* Di Rom, Lucius Aemilius Paullus memenangi jawatan aedil, jawatan pertamanya yang dipilih melalui pemilihan.

## Kelahiran

## Kematian
192 SM

## Peristiwa
### Mengikut tempat
#### Rom
* Rom mengisytiharkan perang ke atas Antiochus III Agung, raja Syria.

#### Yunani
* Nabis, penzalim dan raja bebas terakhir Sparta, dibunuh oleh askar-askar Liga Aetolia.

## Kelahiran

## Kematian
* Nabis, penzalim dan raja bebas yang terakhir di Sparta.
200 SM

## Peristiwa
### Mengikut tempat
#### Amerika
* Kota Tiwanaku diasaskan berhampiran dengan Tasik Titicaca di kawasan yang kini merupakan Bolivia.

#### Asia
* Pembinaan Istana Wei-Yang di Chang'an, ibu kota Dinasti Han.
* Puak-puak Hsiung-nu muncul di sempadan barat China.

#### Carthage
* Hannibal menjadi Ketua Majistret Carthage.

#### Rom
* Rom mengisytiharkan perang ke atas Philip V, raja Macedon, dan memulakan Perang Macedon Kedua.
* Tentera Rom menewaskan tentera Gaul dari Gaul Cisalpine dalam Pertempuran Cremona.
* Perayaan Bacchanalia diperkenalkan di Empayar Rom (tarikh anggaran).

#### Yunani
* Euthydemus I daripada Kemaharajaan Yunani-Bactria mangkat dan diwarisi oleh puteranya, Demetrius I (tarikh anggaran).

### Mengikut topik
#### Astronomi
* Pengukuran baik yang pertama untuk jarak antara Bumi dengan Matahari dibuat oleh Eratosthenes. Dengan mengkaji gerhana qamari, keputusannya adalah kira-kira 150,000,000 kilometer. Nilai yang kini diterima ialah 149,597,870.691 ± 30 meter.

#### Seni
* Patung Alexander Agung: Kepala daripada salinan Yunani berdasarkan arca asal (abad ke-4 SM) dicipta oleh Lysippos, dan kini berada di Muzium Arkeologi, Istanbul, Turki.

#### Teknologi
* Walaupun dipertikaikan, banyak sumber menganggap bahawa busur silang direka di China pada masa ini, dan kemudian dibawa ke Eropah melalui Timur Tengah.

## Kelahiran
* Diophantus, ahli matematik Yunani (tarikh anggaran)

## Kematian
* Euthydemus I dari Kemaharajaan Yunani-Bactria (tarikh anggaran)

## Rujukan fiksyen
* Tahun ini merupakan dunia kali keempat (Hutan Amazon) dalam permainan video *[[Viking-viking Yang Hilang]] II (*The Lost Vikings II*).
* *Tribunal'' daripada Trilogi Pelindung Waktu oleh Marrianne Curley dilatari berhampiran dengan Athens.
201 SM

## Peristiwa
### Mengikut tempat
#### Asia
* Pembinaan Nanchang bermula.

#### Rom
* Di Rom, tanah dibahagi-bahagikan kepada bekas-bekas perajurit Perang Punik Kedua dan dengan itu, memulakan suatu amalan yang kemudian merupakan suatu perbuatan yang biasa, menurut Livy.

#### Yunani
* Philip V dari Macedon ditewaskan di laut oleh tentera-tentera laut Mesir, Rhodes, dan Pergamon dalam Pertempuran Chios.

## Kelahiran

## Kematian
202 SM

## Peristiwa
### Mengikut tempat
#### Asia
* Maharaja Liu Bang daripada Dinasti Han memindahkan ibu kotanya dari Luoyang ke Chang'an (Xian). Pembinaan ibu kota Chang'an bermula. Baginda memberi kawasan yang kini merupakan Provinsi Fujian kepada Wuzhu sebagai kemaharajaannya. Wuzhu memulakan pembinaan ibu kotanya di Ye (Fuzhou).
* Pembinaan Changsha bermula.

#### Rom
* 19 Oktober - Dalam persemukaan epik antara dua orang jeneral yang teragung pada zaman mereka, Scipio Africanus Major menewaskan Hannibal dalam Pertempuran Zama. Atas nasihat Hannibal, Carthage merayu untuk berdamai dan dengan itu, mengakhiri Perang Punik Kedua. Carthage dijadikan sebuah negeri naungan.

## Kelahiran

## Kematian
* Xiang Yu, pemberontak terhadap Dinasti Qin
203 SM

## Peristiwa
### Mengikut tempat
#### Rom
* Perang Punik Kedua:
** Serangan malam Scipio Africanus Major yang mendadak memusnahkan angkatan tentera Carthage yang pertama di bawah Hasdrubal Gisco dan Syphax.
** Tentera Rom di bawah Scipio sekali lagi menewaskan angkatan tentera Carthage yang kedua di bawah Hasdrubal Gisco dan Syphax dalam Pertempuran Bagbrades.
** Syphax ditangkap dan dipenjarakan di Alba Fucens. Masinissa, sekutu Scipio, menjadi raja tunggal Numidia.
** Mago Barca ditewaskan dan mengalami kecederaan yang membawa maut dalam pertempuran dengan tentera Rom di wilayah Insubres.
** Hannibal dipanggil balik ke Carthage.

## Kelahiran
* Polybius, ahli sejarah Yunani

## Kematian
* Mago Barca, abang Hannibal
* Fabius Maximus Cunctator, jeneral dan negarawan Rom
204 SM

## Peristiwa
### Mengikut tempat
#### Rom
* Perang Punik Kedua:
** Cato si Lebih Tua ke Sicily untuk berkhidmat sebagai kuaestor kepada Scipio Africanus Major. Beliau mengkritik perbelanjaan Scipio yang berlebih-lebihan di khalayak ramai.
** Scipio Africanus Major mendarat di Afrika untuk bertempur dengan tentera Carthage di tempat mereka. Hanno Barca dibunuh oleh sebuah serangan hendap askar berkuda yang disediakan oleh Scipio dekat Utica.
** Hannibal melawan angkatan tentera di bawah Sempronius, jeneral Rom, dalam Pertempuran Crotona yang berakhir dengan seri.
** Hasdrubal Gisco dan Syphax mengetuai seangkatan tentera yang besar terhadap Scipio. Bagaimanapun, sebuah perjanjian gencatan senjata kemudian diatur antara lawan-lawan tersebut tanpa bertempur.
* Di Rom, undang-undang *[[Lex Cincia]]* melarang para peguambela daripada menerima sebarang yuran untuk perkhidmatan mereka.

## Kelahiran

## Kematian
* Livius Andronicus, perintis puisi epik Latin
* Firaun Arsinoe III dari Dinasti Ptolemy di Mesir (dibunuh)
* Hanno Barca, jeneral Carthage (dibunuh dalam pertempuran)
205 SM

## Peristiwa
### Mengikut tempat
#### Rom
* Perang Punik Kedua:
** Tentera Carthage di bawah Mago Barca mendarat di Liguria, dan menawan kota-kota Genoa dan Savona.
** Scipio Africanus Major dipilih sebagai konsul, dan bertolak ke Sicily untuk menyediakan serangan ke atas Afrika.
** Quintus Pleminius menawan Locri di Itali yang terletak di seberang Selat Messina. Percubaan Hannibal untuk menawan semula kota itu digagalkan oleh kemunculan tentera Scipio.
** Hannibal membina sebuah batu bersurat dwibahasa (bahasa Punik dan bahasa Yunani) yang memerihalkan pencapaiannya. Batu bersurat itu terletak di candi Juno Lacinia yang berhampiran dengan Croton.
** Scipio menghantar Gaius Laelius ke Afrika bagi membuat persediaan untuk serangannya yang kemudian.

#### Yunani
* Philip V dari Macedon merundingkan Perdamaian Phoenice dan dengan itu, mengakhiri Perang Macedon Pertama.

## Kelahiran

## Kematian
* Zhang Han, jeneral Dinasti Qin
206 SM

## Peristiwa
### Mengikut tempat
#### Asia
* Ziying, raja terakhir Dinasti Qin di China, menyerahkan diri kepada Liu Bang, ketua pemberontakan umum dan dengan itu, menandakan keakhiran Dinasti Qin. Wilayah raja yang kemudian menjadi Dinasti Han diasaskan oleh Liu.
* Kejatuhan Gojoseon di semenanjung Korea.
* Kemaharajaan Nanyue memantapkan kedudukannya di Fanyu (Guangzhou, atau Canton).
* Orang Cina bermain sejenis permainan bola sepak yang dipanggil *tsu-chu*, leluhur bola sepak moden.

#### Rom
* Perang Punik Kedua:
** Scipio Africanus Major memusnahkan angkatan tentera gabungan Carthage di bawah Mago Barca serta Hasdrubal Gisco dalam Pertempuran Ilipa dan dengan itu, menamatkan penguasaan Carthage di Sepanyol.
** Di Sepanyol, Mago memindahkan askar-askar Carthagenya yang tinggal, dan belayar ke Kepulauan Balearik.
** Scipio Africanus Major kembali ke Rom, manakala askar-askarnya mengasakan kota Italica di Sepanyol.

## Kelahiran

## Kematian
207 SM

## Peristiwa
### Mengikut tempat
#### Asia
* Maharaja Qin Er Shi dari Dinasti Qin di China dibunuh oleh ketua sida-sidanya, Zhao Gao. Baginda diambil alih oleh anak saudaranya, Ziying, yang kemudian membunuh Zhao Gao.

#### Rom
* Perang Punik Kedua:
** Gaius Claudius Nero, jeneral Rom, melawan dalam pertempuran yang tidak muktamad dengan Hannibal dalam Pertempuran Grumentum. Walaupun tidak berupaya menghentikan kemaraan Hannibal masuk ke Canusium, Nero dapat memperdayakannya dan mara ke arah utara dengan bahagian-bahagian elit tenteranya untuk memperkukuh angkatan tentera Marcus Livius Salinator.
** Hasdrubal Barca memasuki Itali dan ditewaskan serta dibunuh dalam Pertempuran Metaurus yang muktamad oleh tentera gabungan Konsul Marcus Livius Salinator dan Konsul Gaius Claudius Nero.

#### Yunani
* Philopoemen dari Liga Achaea menewaskan tentera Sparta di bawah Machanidas dalam Pertempuran Mantinea.

## Kelahiran

## Kematian
* Hasdrubal Barca, jeneral Carthage (maut dalam Pertempuran Metaurus)
* Machanidas, jeneral Sparta (maut dalam pertempuran).
* Qin Er Shi, maharaja Dinasti Qin di China.
* Zhao Gao, ketua sida-sida dalam perkhidmatan maharaja-maharaja Dinasti Qin di China.
208 SM

## Peristiwa
### Mengikut temapt
#### Asia
* Zhang Han, jeneral Dinasti Qin di Cina, mendamaikan pemberontakan petani yang diketuai oleh Chen Sheng dan Wu Guang, dan kemudian mengepung Julu, kota yang memberontak.

#### Rom
* Perang Punik Kedua:
** Scipio Africanus Major menewaskan Hasdrubal Barca, abang (atau adik) Hannibal, dalam Pertempuran Baecula di Sepanyol. Oleh itu, Hasdrubal menyeberangi Banjaran Pyrenees dengan askar-askar yang tinggal ke Gaul Rentas Banjaran Alp, dengan tujuan untuk menyertai Hannibal di Itali.
** Marcus Claudius Marcellus dibunuh dalam sebuah serangan hendap.

## Kelahiran

## Kematian
* Marcus Claudius Marcellus, jeneral Rom (lahir 268 SM, maut dalam serangan hendap)
* Li Si, ahli falsafah dan ahli politik Cina (lahir 280 SM, dibunuh)
209 SM

## Peristiwa
### Mengikut tempat
#### Parthia
* Antiochus III Agung menewaskan tentera Parthia dalam Pertempuran Arius.

#### Rom
* Perang Punik Kedua:
** Dalam sebuah serangan mendadak, tentera Rom di bawah Scipio Africanus Major menawan Carthago Nova, kota yang terpenting di Sepanyol Carthage.
** Fabius Maximus menawan Tarentum melalui muslihat.
** Hannibal sekali lagi menewaskan Marcus Claudius Marcellus dalam Pertempuran Asculum yang tidak muktamad.

## Kelahiran

## Kematian
210 SM

## Peristiwa
### Mengikut tempat
#### Asia
* Qin Er Shi menjadi maharaja Dinasti Qin di China.

#### Rom
* Perang Punik Kedua:
** Hannibal memusnahkan angkatan tentera Rom di bawah Fulvius Centumalus dalam Pertempuran Herdoinia Kedua. Centumalus dibunuh.
** Hannibal menewaskan tentera Marcus Claudius Marcellus sekali lagi dalam Pertempuran Numistro.
** Publius Cornelius Scipio si Lebih Muda, memegang kuasa pemerintahan di Sepanyol selepas kematian bapa dan bapa saudaranya.

## Kelahiran

## Kematian
* Qin Shi Huang, Maharaja Pertama China.
* Fulvius Centumalus, jeneral Rom
213 SM

## Peristiwa
### Mengikut tempat
#### Asia
* Maharaja Qin Shi Huang dari China menitahkan semua karya Konfusianisme dimusnahkan.

#### Rom
* Perang Punik Kedua:
** Marcus Claudius Marcellus memulakan pengepungan Syracuse yang dipertahankan dengan mahir oleh Hippocrates, dengan bantuan Archimedes.
** Tiberius Gracchus ditewaskan di Bruttium oleh Hanno Barca.

## Kelahiran

## Kematian
* Aratus dari Sicyon
* Achaeus dihukum mati dengan kejam oleh Antiochus Agung
214 SM

## Peristiwa
### Mengikut tempat
#### Asia
* Panyu (kini Guangzhou, atau Canton) diasaskan sebagai sebuah kota.

#### Rom
* Perang Punik Kedua:
** Dalam Pertempuran Nola Ketiga, Marcus Claudius Marcellus melawan dalam sebuah pertempuran yang tidak muktamad terhadap tentera Hannibal.
** Tiberius Gracchus menewaskan Hanno Barca dalam Pertempuran Beneventum
* Publius Cornelius Scipio dipilih sebagai aedil pada umur 22 tahun, beserta abangnya. Beliau ditentang oleh para tribun kerana terlalu muda, tetapi disokong oleh penduduk-penduduk Rom. Bagaimanapun gaya politik Scipio akhirnya mengakibatkan kejatuhan politiknya di masa hadapan.
* Marcus Atilius Regulus dan Publius Furius Philus, penapis-penapis Rom, mendakwa dan menghukum sebilangan penduduk yang merancang untuk meninggalkan Rom selepas Pertempuran Cannae.

## Kelahiran

## Kematian
* Diophantus, ahli matematik
* Hieronymus, cucu Hiero II dari Syracuse dan penzalim (dibunuh)
215 SM

## Peristiwa
### Mengikut tempat
#### Asia
* Pembinaan Tembok Besar China bermula.

#### Rom
* 23 April - Sebuah candi kepada dewi Venus Erycina dibina di Bukit Capitoline untuk memperingati kekalahan Rom di Tasik Trasum.
* Perang Punik Kedua: Marcus Claudius Marcellus sekali lagi menangkis serangan Hannibal dalam Pertempuran Nola Kedua.
* Gaius Oppius, tribun Rom, memperkenalkan undang-undang *[[Lex Oppia]]* yang mengehadkan hak-hak wanita untuk memilik emas, memakai pakaian yang berhias, serta menaiki kereta-kereta kuda yang banyak hiasan. (Undang-undang ini dimansuhkan pada sekitar 195 SM.)

#### Yunani
* Perang Macedon Pertama yang berlanjutan sehingga 205 SM bermula, tetapi pertempuran-pertempuran utama antara Macedon dan sekutu-sekutu Rom di Yunani pada umumnya tidak muktamad.

## Kelahiran

## Kematian
* Hiero, penzalim Syracuse
216 SM

## Peristiwa
### Mengikut tempat
#### Rom
* Perang Punik Kedua:
** 2 Ogos - Hannibal menumpaskan tentera Rom dalam Pertempuran Cannae, salah satu karya taktikal yang teragung dalam sejarah ketenteraan. Oleh itu, sebilangan sekutu Rom di kota-kota Itali meninggalkannya untuk memihak kepada Carthage, khususnya kota Capua dan kota-kota di kawasan Magna Graecia. Semula lagi, anak lelaki Publius Cornelius Scipio yang kemudian dikenali sebagai Scipio Africanus menyertai pertempuran ini sebagai tribun dan kemudian menghalang sebuah dahagi di Cannae antara askar-askar Rom yang masih hidup.
** Ahli sejarah Quintus Fabius Pictor dihantar ke Delphi untuk berunding dengan ahli ramal di sana tentang apa yang harus dibuat selepas peristiwa-peristiwa di Cannae.
** Marcus Claudius Marcellus, jeneral Rom, mempertahankan serangan oleh Hannibal dalam Pertempuran Nola.

## Kelahiran

## Kematian
* Lucius Aemilius Paullus, konsul
217 SM

## Peristiwa
### Mengikut tempat
#### Rom
* Perang Punik Kedua:
** April, Hannibal memusnahkan angkatan tentera darat Rom di bawah konsul Flaminius dalam Perang Tasek Trasimene. Anak lelaki Publius Cornelius Scipio (yang kemudian dikenali sebagai Scipio Africanus) yang dikatakan menyertai pertempuran ini melarikan diri.
** Mei hingga Oktober: Penduduk-penduduk Rom melantik Fabius Maximus, si Cunctator, sebagai diktator.
** Perang Geronium: Quintus Fabius Maximus menyelamatkan angkatan tentera darat Rom di bawah M. Minucius Rufus, ketika ia tiba-tiba muncul pada rusuk Hannibal apabila Minucius hampir ditewaskan. Hannibal dengan bijak mengundurkan tenteranya dari perang itu.
** Publius Cornelius Scipio menyertai saudara kandungnya di Sepanyol dengan tenaga bantuan, dan memperteguh pegangan Rom di Ebro.

#### Yunani
* Macedon menyebelahi Carthage terhadap Rom dan memulakan Perang Macedonia Pertama.
* Ptolemy IV menewaskan Antiochus III Agung, raja Empayar Seleucid dalam Perang Raphia.

## Kelahiran

## Kematian
* Gaius Flaminius, konsul Rom (maut dalam perang)
218 SM

## Peristiwa
### Mengikut tempat
#### Rom
* Perang Punik Kedua
* Melita (Malta) digabungkan ke dalam Republik Rom.
* Oktober - Hannibal menyeberangi Banjaran Alp dan menyerang Itali.
* Pada bulan November, Hannibal menewaskan tentera Rom di bawah Publius Cornelius Scipio si Lebih Tua dalam satu perlawanan askar berkuda yang kecil yang dikenali sebagai Pertempuran Ticinus. Daam pertempuran tersebut, anak lelaki Scipio yang kemudian dinamai Scipio Africanus dikatakan mengambil bahagian dalam pertempuran ini dan menyelamatkan bapanya.
* 18 Disember - Tentera Rom di bawah Konsul Tiberius Sempronius Longus ditewaskan dalam Pertempuran Sungai Trebia.
* Gnaeus Cornelius Scipio Calvus menyerang Sepanyol dan selepas menewaskan Hanno, menguasai Sungai Ebro, sungai Sepanyol yang paling panjang serta terbesar.
* Kota Cremona di Itali utara diasaskan.

## Kelahiran

## Kematian
211 SM

## Peristiwa
### Mengikut tempat
#### Parthia
* Arsaces II (juga dikenali sebagai Artabanus) menjadi raja Parthia.

#### Rom
* Perang Punik Kedua:
** Tidak berupaya mematahkan pengepungan Rom ke atas Capua dalam Pertempuran Capua Kedua, Hannibal mara menuju Rom dengan harapan bahawa tentera Rom akan memperlindungi kota mereka. Taktik ini gagal, dan Capua menyerah kalah kepada Rom.
** Tentera Roms menawan kota Saguntum.
** Tentera Carthage di bawah Hasdrubal Barca, abang (atau adik) Hannibal, menewaskan tentera Rom dalam Pertempuran Baetis Atas. Publius dan Gnaeus Cornelius Scipio dibunuh dalam pertempuran ini.

## Kelahiran

## Kematian
* Publius Cornelius Scipio (maut dalam pertempuran)
* Gnaeus Cornelius Scipio Calvus (maut dalam pertempuran)
* Arsaces I dari Parthia
212 SM

## Peristiwa
### Mengikut tempat
#### Rom
* Perang Punik Kedua:
** Dalam Pertempuran Capua Pertama, Hannibal menewaskan konsul-konsul Quintus Fulvius Flaccus dan Appius Claudius, tetapi tentera Rom dapat melarikan diri dan tidak lama kemudian, memulakan pengepungan semula.
** Hannibal memusnahkan angkatan tentera di bawah Praetoria Marcus Centenius Penula dalam Pertempuran Silarus, dan kemudiannya memusnahkan angkatan tentera di bawah Praetoria Gnaeus Fulvius dalam Pertempuran Herdonia Pertama. Kedua-dua jeneral Rom dibunuh.
** Tentera Rom menawan Syracuse, dan Archimedes dibunuh.
** Hannibal menawan tanah jajahan Yunani di Tarentum, tetapi sebuah garison Rom dapat mempertahankan kubu kota itu sehingga keakhiran perang.
** Tentera Hannibal ditangkis dari Brundisium
* Di Rom, Publius Licinius Crassus Dives dipilih sebagai *[[pontifex maximus]]* setelah mengatasi calon-calon yang lebih unggul, walaupun beliau tidak pernah memegang sebarang jawatan yang utama.

## Kelahiran

## Kematian
* Archimedes, ahli matematik dan sains
219 SM

## Peristiwa
### Mengikut tempat
#### Asia
* Qin Shi Huang menitahkan jeneral-jeneralnya untuk menaklukkan kawasan kini merupakan Guangdong dan Guangxi.

#### Rom
* Perang Illyria Kedua: Diberangsangkan oleh Raja Scerdilaidas, Rom melancarkan sebuah ekspedisi punitif dan menumpaskan tentera Illyria.
* Perang Punik Kedua: Hannibal menaklukkan tanah jajahan Yunani di Saguntum, salah satu sekutu Rom, dan oleh itu, memberangsangkan Rom untuk mengisytiharkan perang ke atas Carthage.

## Kelahiran

## Kematian
220 SM

## Peristiwa
### Mengikut tempat
#### Asia
* Qin Shi Huang memulakan sistem jalan raya yang dibarisi pokok-pokok untuk menghubungkan semua bahagian China, dan menyambung tembok-tembok kawasan untuk membentuk permulaan Tembok Besar (menurut Wan Li Chang Cheng).

#### Mesir
* Oktober/November - Firaun Ptolemy IV dari Mesir mengahwini kakaknya yang kemudian menaiki takhta sebagai Arsinoe III dari Mesir.

#### Rom
* Rom memulakan pembinaan *[[Via Flaminia]]*, sebuah jalan raya yang terbentang ke luar kota di arah utara.

#### Yunani
* Di pulau Crete, tentera Gortys menduduki Matala.
* Arca gangsa *Ketua Puak Gaul Membunuh Isteri Serta Diri* dicipta (tarikh anggaran), dan salinan Romnya kini berada di Museo Nazionale Romano, Rom.
* Arca gangsa *Pemain Trompet Yang Hampir Mati* dicipta oleh Epigonos (?) (tarikh anggaran), dan salinan Romnya kini berada di Museo Capitolino, Rom.

## Kelahiran

## Kematian
221 SM

## Peristiwa
## Mengikut tempat
#### Asia
* Negera Qin menghapuskan Negera Qi di China, dan rajanya menyatukan China serta mengisytiharkan diri sebagai Maharaja Pertama kerana baginda merupakan raja Cina yang pertama untuk memerintah seluruh negara. Baginda dikenali oleh ahli-ahli sejarah sebagai Qin Shi Huang.

#### Carthage
* Hannibal mewarisi abang (atau adik) iparnya sebagai komander Sepanyol Carthage.

#### Rom
* Gaius Flaminius membina Circus Flaminius, jejak lumba yang kedua di Rom.

#### Yunani
* Philip V menjadi raja Macedon.

## Kelahiran

## Kematian
* Hasdrubal, jeneral Carthage (dibunuh)
* Antigonus III Doson, raja Macedon, yang mangkat apabila salah satu venanya pecah ketika bersorak untuk menggalakkan askar-askarnya semasa bertempur.
* Berenice II, permaisuri Mesir
222 SM

## Peristiwa
### Mengikut tempat
#### Asia
* Negeri Qin menaklukkan negeri Yan dan menewaskan angkatan tentera pertahanan negeri Zhao yang terakhir di China.

#### Rom
* Marcus Claudius Marcellus mengetuai tentera Rom untuk mencapai suatu kemenangan dalam Perang Clastidium, dan menaklukkan kawasan yang kemudian dikenali sebagai Gaul Cisalpine.

#### Yunani
* Cleomenes III ditewaskan dan tentera Spartanya dimusnahkan oleh tentera-tentera Liga Archaea dan Macedon dalam Pertempuran Sellasia.
* Ptolemy IV mewarisi bapanya, Ptolemy III, sebagai raja Mesir.

## Kelahiran

## Kematian
* Ptolemy III Euergeter I, raja Mesir
* Ctesibius, ahli matematik
223 SM

## Peristiwa
### Mengikut tempat
#### Asia
* Negera Qin menghapuskan Negera Chu di China.

#### Yunani
* Antiochus III Agung mewarisi abangnya, Seleucus III Ceraunus, sebagai raja Dinasti Seleucus.
* Achaeus dilantik sebagai gabenor untuk semua kawasan di sebelah barat Pergunungan Taurus yang dikuasai oleh Dinasti Seleucus.

## Kelahiran

## Kematian
* Seleucus III Ceraunus, raja Dinasti Seleucus (dibunuh)
226 SM

## Peristiwa
### Mengikut tempat
#### Rom
* Hasdrubal si Adil bersetuju mengikat perjanjian dengan Rom yang menetapkan Sungai Ebro sebagai sempadan antara Carthage dengan Rom.
* *[[Lex Scantia]]* mengharamkan kehomoseksualan di Rom.

#### Yunani
* Satu siri gempa bumi memusnahkan kota Kameiros dan arca Colossus Rhodes.
* Seleucus III Soter mewarisi bapanya, Seleucus II Callinicus, sebagai raja Empayar Seleucus.

## Kelahiran

## Kematian
* Seleucus II Callinicus
* Antiochus Hierax
227 SM

## Peristiwa
### Mengikut tempat
#### Rom
* Sicily dan Sardinia menjadi provinsi-provinsi Rom; Gaius Flaminius ialah gabenor Rom pertama untuk Sicily.
* Di Rom, bilangan praetoria ditambah dari dua menjadi empat.

#### Yunani
* Menghadapi masalah bilangan warganegara Sparta yang terlalu kecil dan berbahaya, serta hambatan-hambatan yang lain kepada negara kotanya, Cleomenes III memulakan reformasi revolusioner: membatalkan hutang, mengagihkan semula tanah-tanah, dan mewarganegarakan orang-orang perioikoi serta metic.
* Antigonus III Doson berkahwin dengan Phthia, balu Demetrius II dari Macedon, dan selepas menggulingkan Philip, putera mereka, menjadikan diri sebagai raja Macedon.

## Kelahiran

## Kematian
* Antiochus Hierax, raja Dinasti Seleucus
228 SM

## Peristiwa
### Mengikut tempat
#### Carthage
* Carthage mengasaskan kota Cartagena, Sepanyol yang moden yang dipanggilnya Carthago Nova.

#### Rom
* Republik Rom menyerang Illyria melalui laut, dan kemudian menumpaskan segala penentangan.

## Kelahiran
* Titus Quinctius Flamininus, konsul (lahir 198 SM)

## Kematian
* Teuta, permaisuri Illyria
* Hamilcar Barca, jeneral Carthage
229 SM

## Peristiwa
### Mengikut tempat
#### Asia
* Negeri Qin menaklukkan negeri Zhao di China.

#### Rom
* Perang Illyria Pertama tercetus selepas Permaisuri Teuta dari Illyria membunuh seorang utusan Rom.

#### Yunani
* Perang tercetus antara Sparta dengan Liga Achaea.
* Disebabkan Philip V tidak cukup umur, Antigonus III menjadi pemangku raja Kemaharajaan Macedon.

## Kelahiran
* Lucius Aemilius Paullus Macedonicus, konsul

## Kematian
* Demetrius II dari Macedon
230 SM

## Peristiwa
### Mengikut tempat
#### Asia
* Negeri Qin ditaklukkan oleh negeri Han di China.
* Raja Kubera memerintah Bhattiprolu di Guntur, Andhra Pradesh, India.

#### Carthage
* Hasdrubal mewarisi bapa mertuanya, Hamilcar Barca, yang dibunuh dalam pertempuran, sebagai raja Sepanyol Carthage, dan mengasaskan kota *[[Carthago Nova]] *.

#### Mesir
* Candi Horus dibina oleh Ptolemy III dari Mesir.

#### Pergamon
* Attalos I, raja Pergamene, mengatasi Gaul.

#### Rom
* Lucius Coruncanius dari Rom diserang dan dibunuh semasa dalam misi diplomatik untuk berunding dengan Permaisuri Teuta, suatu peristiwa yang mencetuskan Perang Illyria Pertama.

#### Yunani
* Diodotus II dari Kemaharajaan Yunani-Bactria dibunuh dan diwarisi oleh Euthydemus I (menurut Polybius).

### Mengikut topik
#### Matematik
* Saringan Eratosthenes diperkembangkan.

#### Seni dan sains
* Arca *[[Gaul Yang Hampir Mati]]* dicipta di Yunani.

## Kelahiran
* Prusias I Chlorus yang kemudian menjadi raja Bithynia

## Kematian
* Ad Herbal, komander (laksamana) armada Carthage
* Aristarchus dari Samos, ahli astronomi dan matematik Yunani
* Asoka, maharaja India
* Hamilcar Barca, komander tentera darat Carthage
* Lucius Coruncanius
* Diodotus II dari Kemaharajaaan Yunani-Bactria
231 SM

## Peristiwa
### Mengikut tempat
#### Rom
* Rom menghantar utusan-utusan ke Massilia untuk berunding dengan Hamilcar dari Carthage.

#### Illyria
* Raja Agron mangkat, dan takhta Illyria diambil alih oleh isterinya, "Catherine Agung dari Illyria", Permaisuri Teuta (Tefta), yang mengusir penduduk-penduduk Yunani dan kemudian, melancarkan kapal-kapal lanun masuk ke Laut Ionia untuk menyerang kapal Rom.

## Kelahiran

## Kematian
225 SM

## Peristiwa
### Mengikut tempat
#### Asia
* Negeri Qin menaklukkan negeri Wei di China.

#### Rom
* Pertempuran Faesulae: Tentera Rom ditewaskan oleh tentera Gaul di Itali Utara.

#### Yunani
* Seleucus III Ceraunus mewarisi bapanya, Seleucus II Callinicus, sebagai raja Dinasti Seleucus.

### Mengikut topik
#### Astronomi
* Eratosthenes dari Cyrene menghitung lilitan Bumi dan mereka sfera gelang.

#### Matematik
* Apollonius dari Perga menulis karya, *Mengenai [[Keratan Kon]]*, dan menamai elips, parabola, dan hiperbola.

## Kelahiran

## Kematian
* Fan Ju
* Seleucus II Callinicus, raja Dinasti Seleucus (kemalangan menunggang kuda)
224 SM

## Peristiwa
### Mengikut tempat
#### Rom
* Pertempuran Telamon: Tentera Rom di bawah Aemilius Papus dan Gaius Atilius Regulus menewaskan tentera Gaul, tetapi Regulus dibunuh.

## Kelahiran

## Kematian
232 SM

## Peristiwa
### Mengikut tempat
#### Yunani
* Seleucus II Callinicus cuba memiliki semula Parthia.

#### Rom
* Di Rom, *[[Lex Flaminia de agro Gallico et Piceno viritim dividundo]]* membenarkan tanah di Gaul dibahagi-bahagikan kepada para kolonis Rom.

## Kelahiran

## Kematian
* Asoka, raja Empayar Maurya di India
* Cleanthes dari Assos, ketua Mazhab Stoisisme di Athens
* Agron, raja pertama Illyria (kini Albania)
234 SM

## Peristiwa
### Mengikut tempat
#### Yunani
* Perikatan Epeirote digantikan dengan negara-negara persekutuan (Koinon Epeirote).
* Kota Pleuron Lama dimusnahkan oleh Demetrius II.
* Selepas peletakan jawatan Lydiades, Megalopolis menyertai Liga Achaea.

#### Rom
* Corsica, Sardinia dan Liguria tidak berjaya memberontak terhadap Rom.
* Candi Honos et Virtus dibina oleh Q. Fabius Maximus Verrucosus.

#### Asia
* (Dinasti Qin): 100,000 orang askar negeri Zhao dibunuh dalam pertempuran Pingyang di China.
* Ch'in Shih Huang Ti (Raja Cheng) memulakan penyatuan China.
* Pembinaan Tembok Besar di China bermula.
* India: Majilis Buddhisme Ketiga (Sangayana) diadakan di Patna.

## Kelahiran
* Cato si Lebih Tua

## Kematian
* Raja Parnazavi atau Pharnabazus I dari Iberia, Georgia
* Asoka, ketua Empayar Maurya di India
* Zenodotus dari Ephesus, pustakawan pertama untuk Perpustakaan Alexandria Agung
* Han Fei, cendekiawan undang-undang Zaman Seratus Aliran Fikiran
* Diodotus, satrap (gabenor) Seleucus di Bactria
235 SM

## Peristiwa
### Mengikut tempat
#### Rom
* Di Rom, Konsul Titus Manlius Torquatus mempengerusikan penutupan pertama pintu-pintu Candi Janus untuk menandakan kedamaian.

#### Yunani
* Cleomenes III menjadi raja Sparta.
* Megalopolis menyertai Liga Achaea.

### Mengikut topik
#### Kesusasteraan
* Persembahan pertama karya Gnaeus Naevius, pemuisi dan penulis drama Latin yang terkenal.

## Kelahiran
* Publius Cornelius Scipio Africanus Major, salah satu jeneral dan negarawan Rom yang teragung, serta pemenang Pertempuran Zama

## Kematian
* Han Feizi (dipancung kepala)
236 SM

## Peristiwa
### Mengikut tempat
#### Carthage
* Hamilcar Barca dari Carthage membuat ekspedisi ketenteraan ke Sepanyol.

#### Mesir
* Eratosthenes dilantik oleh Ptolemy III Euergetes I sebagai ketua serta pustakawan ketiga untuk perpustakaan di Alexandria.

## Kelahiran

## Kematian
* Scipio Africanus, negarawan dan jeneral Rom.
239 SM

## Peristiwa
### Mengikut tempat
#### Yunani
* Diodotus dari Bactria menewaskan seangkatan tentera gabungan Parthia dan askar-askar yang diketuai oleh Seleucus II Callinicus. Baginda mangkat tidak lama kemudian dan diwarisi oleh puteranya, Diodotus II.
* Demetrius II menjadi raja Macedon.
* Seleucus II cuba menguasai pemberontak-pemberontak di timur.

## Kelahiran
* Ennius (tarikh anggaran)

## Kematian
* Antigonus II Gonatas, raja Macedon
* Diodotus I dari Kemaharajaan Yunani-Bactria (tarikh anggaran)
240 SM

## Peristiwa
### Mengikut tempat
#### Carthage
* Pemberontakan askar-askar upahan Carthage bermula.

#### Laut Aegea
* Pulau Chryse tenggalam pada masa ini, akibat gempa bumi.

### Mengenai topik
#### Kesusasteraan
* Persembahan pertama drama *Achilles*, drama tragedi Latin yang pertama. Drama ini ditulis oleh Livius Andronicus.
* Penulisan *Papirus Ani* (karya *[[Buku Mengenai Orang Mati]]* Mesir)

#### Astronomi
* Komet Halley dicerap buat pertama kali (disahkan).

## Kelahiran

## Kematian
* Arcesilaus dari Pitane, ahli falsafah skeptisisme
* Theocritus, pemuisi Yunani
* Aratus, ahil astronomi Yunani
237 SM

## Peristiwa
### Mengikut tempat
#### Carthage
* Hamilcar Barca mematahkan pemberontakan askar-askar upahan Carthage yang memberontak kerana ditipu gaji tunggakan mereka.

#### Rom
* Quintus Fulvius Flaccus si Lebih Tua menjadi konsul Rom.

## Kelahiran

## Kematian
* Xun Zi, ahli falsafah Konfusianisme
238 SM

## Peristiwa
### Mengikut tempat
#### Rom
* Tiberius Sempronius Gracchus menyerang Sardinia ketika askar-askar upahan Carthage mendahagi di pulau itu, dan menjadikannya sebagai sebuah provinsi Rom.

#### Carthage
* Dalam Pertempuran Utica, tentera Carthage yang setia kepada Hamilcar Barca menewaskan askar-askar upahan yang memberontak.

#### Yunani
* Parthia berpisah dari Empayar Seleucus.

## Kelahiran

## Kematian
241 SM

## Peristiwa
### Mengikut tempat
#### Yunani
* Cleomenes III menjadi raja Sparta.
* Attalus I menjadi raja Pergamon.

#### Rome
* 10 Mac - Pertempuran Kepulauan Aegusa: Tentera Rom menenggelamkan armada Carthage dan mengakhiri Perang Punik Pertama.
* Bilangan puak Rom ditentukan sebagai 35.

## Kelahiran

## Kematian
* Agis IV dari Sparta
* Eumenes I, raja Pergamon
242 SM

## Peristiwa
### Mengikut tempat
#### Rom
* Perang Punik Pertama: Tentera Rom di bawah L. Lutatius Catulus menawan kota-kota Lilybaeum dan Drepanum.
* Rom mencipta jawatan *[[Praetor Peregrinus]]* yang merupakan pengantara dalam tuntutan mahkamah yang melibatkan litigan-litigan asing.

## Kelahiran
* Antiochus III, raja Dinasti Seleucus

## Kematian
245 SM

## Peristiwa
### Mengikut tempat
#### Rom
* Sebuah tanah jajahan Rom diasaskan di Brundisium, Itali selatan (menurut Velleius Paterculus).

#### Yunani
* Antigonus II Gonatas mendapat balik Corinth daripada balu Alexander dari Corinth.

## Kelahiran

## Kematian
* Firaun Arsinoe III dari Dinasti Ptolemy di Mesir (atau 246 SM).
246 SM

## Peristiwa
### Mengikut tempat
#### Rom
* Di Rom, bilangan praetoria ditambah dari satu menjadi dua.

#### Yunani
* Seleucus II Callinicus menjadi raja Dinasti Seleucus.
* Ptolemy III menjadi raja Mesir.

#### Asia
* Sebuah terusan pengaliran yang seratus batu panjangnya dibina merentasi kawasan provinsi Shenxi kini di China. Pembinaan ini amat meningkatkan daya pengeluaran pertanian di kawasan tersebut serta pengaruh ketenteraan Dinasti Qin.

## Kelahiran
* Permaisuri Arsinoe III dari Dinasti Ptolemy di Mesir (atau 245 SM)

## Kematian
* Ptolemy II, raja Mesir
* Antiochus II Theos, raja Dinasti Seleucus
247 SM

## Peristiwa
### Mengikut tempat
#### Rom
* Hamilcar Barca memegang kuasa pemerintahan di Sicily.

#### Parsi
* Arsaces I mengasaskan Dinasti Arsaces.

#### Asia
* Zheng, putera Zhuang Xiang Wang, menjadi raja Dinasti Qin di China. Baginda kemudian menjadi Maharaja Pertama di China.

## Kelahiran
* Hannibal dari Carthage yang kemudian menjadi komander tentera yang unggul.

## Kematian
* Zhuang Xiang Wang, raja negeri Qin di China.
243 SM

## Peristiwa
### Mengikut tempat
#### Yunani
* Aratus dari Sicyon menawan kota Corinth.

## Kelahiran

## Kematian
* Seleucus III Ceraunus yang kemudian menjadi raja Dinasti Seleucus (tarikh anggaran).
244 SM

## Peristiwa
### Mengikut tempat
#### Rom
* Hamilcar Barca menduduki Gunung Eryx di Sicily barat.

#### Yunani
* Agis IV menjadi raja Sparta.

## Kelahiran

## Kematian
* Eudamidas II, raja Sparta
251 SM

## Peristiwa
### Mengikut tempat
#### Yunani
* Alexander dari Sicyon membebaskan kotanya daripada penguasaan Sparta dan kemudian menyatukannya dengan Liga Achaea.

#### Rom
* Perang Punik Pertama - Pertempuran Panormus: Tentera Carthage di bawah Hasdrubal ditewaskan oleh tentera Rom di bawah L. Caecilius Metellus.
* Senat Carthage sekali lagi mencuba berdamai dengan menghantar Regulus, jeneral Rom yang ditangkap, ke Rom. Bagaimanapun, Regulus sebaliknya menasihati Senat Rom supaya menolak semua cadangan Carthage. Dan untuk menunaikan parolnya, beliau kemudian secara rela kembali ke Carthage dan di sana, diseksa sehingga mati.

## Kelahiran

## Kematian
252 SM

## Peristiwa
### Mengikut tempat
#### Asia
* Annam (sebuah kemaharajaan di Vietnam tengah): Dinasti Thuc menggantikan Dinasti Hong-ban-thi.

## Kelahiran

## Kematian
* Tidas, penzalim Sicyon (dibunuh)
253 SM

## Peristiwa
### Mengikut tempat
#### Rom
* Tiberius Coruncanius merupakan marhaen pertama yang dipilih sebagai *[[pontifex maximus]]* di Rom.

## Kelahiran

## Kematian
254 SM

## Peristiwa
### Mengikut tempat
#### Rom
* Perang Punik Pertama: Tentera Rom menawan kota Panormus di Sicily utara, tetapi hilang kota Agrigentum kepada tentera Carthage.

## Kelahiran
* Titus Marcious

## Kematian
255 SM

## Peristiwa
### Mengikut tempat
#### Rom
* Perang Punik Pertama - Pertempuran Tunes: Tentera Carthage di bawah Xanthippus, seorang askar upahan Yunani, menewaskan tentera Rom di bawah Marcus Atilius Regulus. Regulus ditangkap.
* Sebuah armada Rom yang besar hilang di laut, akibat ribut, dengan kerugian 284 buah kapal serta 100,000 orang.

#### Yunani
* Diodotus memberontak terhadap Antiochus II Theos, raja Empayar Seleucus, dan mengasaskan kemaharajaan Bactria (tarikh anggaran).

#### Asia
* Zhou Hui Wang Timur menjadi pihak menuntut takhta Dinasti Zhou yang terakhir di China.
* Zhao Xiang Wang menjadi raja pertama Dinasti Qin di China.

### Mengikut topik
#### Astronomi
* Eratosthenes mereka sfera gelang.

## Kelahiran

## Kematian
256 SM

## Peristiwa
### Mengikut tempat
#### Rom
* Perang Punik Pertama:
** Dalam Pertempuran Tanjung Ecnomus, tentera Rom di bawah Marcus Atilius Regulus dan L. Manlius Volso menewaskan armada Carthage di bawah Hamilcar dan Hanno Agung yang sedang mencuba menghentikan sebuah serangan Rom oleh Marcus Atilius Regulus ke atas Afrika.
** Dalam Pertempuran Adys, tentera Rom di bawah Marcus Atilius Regulus menewaskan tentera Carthage di Afrika Utara.

#### Asia
* Luoyang jatuh tanpa banyak tentangan kepada tentera Qin dan dengan itu, pemerintahan Maharaja Zhou Nan Wang tamat. Walaupun Zhou Hui Wang dilantik sebagai pewaris, tarikh ini dianggap secara tradisi dalam sejarah Cina sebagai keakhiran Dinasti Zhou.

## Kelahiran

## Kematian
* Zhou Nan Wang, raja Dinasti Zhou di China.
249 SM

## Peristiwa
### Mengikut tempat
#### Yunani
* Alexander dari Corinth memberontak terhadap Antigonus II Gonatas dari Macedon.

#### Rom
* Perang Punik Pertama:
** Aulus Atilius Calatinus dilantik sebagai diktator dan menjadi diktator yang pertama untuk mengetuai sebuah angkatan tentera di luar Itali ketika beliau ke Sicily.
** Tentera Rom berjaya mengepung Lilybaeum di Sicily.
** Pertempuran Drepana - Tentera Carthage di bawah Ad Herbal menewaskan armada Rom di bawah Laksamana Publius Claudius Pulcher yang membuang ayam-ayam suci ke luar kapal untuk "membenarkannya minum" selepas ayam-ayam tersebut enggan makan.
** Hamilcar Barca ditangkis di Erice.
** Armada Rom mengalami lagi satu bencana di laut, akibat ribut, dan hilang melebihi 700 buah kapal serta 200,000 orang.

#### Asia
* Zhou Hui Wang, pihak menuntut takhta Dinasti Zhou yang terakhir di China, dibunuh oleh tentera pesaingnya, Dinasti Qin.
* Zhuang Xiang Wang menjadi raja Dinasti Qin di China.

## Kelahiran

## Kematian
* Zhou Hui Wang, pihak menuntut takhta Dinasti Zhou di China.